cyanic-selkie/wikianc huggingface dataset:
ซีแนปซิด
ซีแนปซิด (Synapsids) เป็นกลุ่มของสัตว์ที่รวมทั้งสัตว์เลี้ยงลูกด้วยน้ำนมและสัตว์อื่นทุกชนิดที่ใกล้ชิดกับสัตว์เลี้ยงลูกด้วยน้ำนมมากกว่าสมาชิกอื่นในเคลดแอมนิโอตาอย่างสัตว์เลื้อยคลานและสัตว์ปีก สัตว์จำพวกซีแนปซิดสามารถจำแนกออกจากแอมนิโอตอื่นได้โดยง่ายด้วยการมีช่องเปิดของกระดูกขมับ ซึ่งเป็นช่องเปิดใต้เพดานกะโหลกศีรษะด้านหลังดวงตาแต่ละข้าง และเหลือแต่โค้งกระดูกอยู่ข้างใต้ของช่องเปิดเหล่านั้น เอกลักษณ์ดังกล่าวเป็นที่มาของชื่อเคลด ซีแนปซิดเริ่มแรกนั้นมักเรียกกันว่าเป็นพีลีโคซอร์หรือไซแนปซิดเกรดพีลีโคซอร์ คำไม่เป็นทางการนี้ประกอบด้วยไซแนปซิดทั้งหมดที่ไม่เป็นเธอแรปซิด ซึ่งเป็นกลุ่มชาติพันธุ์เดียวของสัตว์คล้ายสัตว์เลี้ยงลูกด้วยน้ำนมที่พัฒนามากกว่า ไซแนปซิดที่ไม่เป็นสัตว์เลี้ยงลูกด้วยน้ำนมได้รับการบรรยายว่าเป็นสัตว์เลื้อยคลานคล้ายสัตว์เลี้ยงลูกด้วยน้ำนมในระบบการจำแนกชั้นดั้งเดิม แต่ไม่มีการใช้ศัพท์ที่อาจทำให้เข้าใจผิดดังกล่าวแล้ว ปัจจุบันซีแนปซิดหมายถึงสัตว์เลี้ยงลูกด้วยน้ำนมต้นกำเนิดหรือโพรโต-แมเมิล ซีแนปซิดวิวัฒนาการมาจากสัตว์ฐานจำพวกแอมนิโอต และเป็นหนึ่งในสองเคลดหลักของแอมนิโอต อีกเคลดหนึ่ง คือ ซอรอปซิดา ซึ่งเป็นกลุ่มสัตว์จำพวกสัตว์เลื้อยคลานและสัตว์ปีก ช่องเปิดของกระดูกขมับที่เป็นเอกลักษณ์พัฒนาขึ้นในบรรพบุรุษของไซแนปซิด ประมาณ 312 ล้านปีก่อน ช่วงปลายยุคคาร์บอนิเฟอรัส
ซีแนปซิดเป็นสัตว์มีกระดูกสันหลังบนบกขนาดใหญ่ที่สุดในยุคเพอร์เมียน 299 ถึง 251 ล้านปีก่อน แม้ว่าช่วงสิ้นสุดยุคเพอร์เมียนจะมีแพเรอาซอร์ขนาดใหญ่จำนวนหนึ่งที่มีขนาดใกล้เคียงก็ตาม จำนวนและความหลากหลายของซีแนปซิดถูกลดลงไปอย่างมากโดยเหตุการณ์การสูญพันธุ์ยุคเพอร์เมียน–ไทรแอสซิก ในช่วงเวลาการเกิดเหตุการณ์สูญพันธุ์ดังกล่าว ซีแนปซิดรูปร่างเก่าทั้งหมด (คือพีลีโคซอร์) สูญพันธุ์ไปแล้ว แทนที่ด้วยสัตว์จำพวกเธอแรปซิดที่พัฒนามากกว่า แม้ว่าไดซีโนดอนต์และยูเธอริโอดอนต์ ซึ่งสัตว์กลุ่มหลังประกอบไปด้วยยูเธอโรเซฟาเลีย (เธอโรเซฟาเลีย) และอีพิซีโนดอนเทีย (ซีโนดอนเทีย) จะมีชีวิตอยู่ในยุคไทรแอสซิกในฐานะเธอแรปซิดที่เหลืออยู่เป็นกลุ่มสุดท้าย อาร์โคซอร์กลายเป็นสัตว์มีกระดูกสันหลังบนบกขนาดใหญ่ที่สุดและมีจำนวนมากที่สุดในยุคนี้ แต่ก็ยังมีซีแนปซิดขนาดใหญ่เหลืออยู่จำนวนหนึ่งอย่าง Lisowicia bojani ค้นพบครั้งแรกในปี พ.ศ. 2551 โดยมีขนาดเท่าช้าง โพรไบโนเนเธีย ซึ่งรวมถึงเมอเมเลียฟอร์มิส เป็นซีแนปซิดกลุ่มสุดท้ายที่มีชีวิตรอดพ้นยุคไทรแอสซิก หลังเหตุการณ์การสูญพันธุ์ยุคครีเทเชียส–พาลิโอจีน ไซแนปซิดที่เป็นสัตว์เลี้ยงลูกด้วยน้ำนมก็มีความหลากหลายมากขึ้นอีกครั้งจนกลายเป็นสัตว์บกและสัตว์น้ำที่ใหญ่ที่สุดบนโลก
โจเซ
การ์ตูนแนวโจเซส่วนใหญ่จะเกี่ยวกับชีวิตประจำวันของผู้ใหญ่เพศหญิงในญี่ปุ่น แต่ก็มีบ้างเรื่องที่มีเนื้อหาเกี่ยวกับนักเรียนมัธยม สไตล์การวาดภาพคล้ายกับการ์ตูนแนวโชโจะ แต่ตาไม่หวานและเป็นประกายเท่า และภาพโดยรวมดูเหมือนจริงมากขึ้น การ์ตูนโจเซจะเล่าเรื่องและมีมุมมองของความรักอย่างสมจริงสมจริงและบางครั้งก็มีเซ็กส์เป็นองค์ประกอบของเรื่อง ผิดกับความรักในการ์ตูนโชโจะซึ่งมักเป็นความรักในอุดมคติในวัยเรียน การ์ตูนโจะเซอีกกลุ่มหนึ่งมีเนื้อหาเกี่ยวกับความรักระหว่างผู้ชายกับผู้ชาย คล้าย ๆ กับการ์ตูนแนวยาโออิ โดยการ์ตูนเหล่านั้นจะมีเนื้อหาสมจริงสมจังกว่าโดยเน้นเรื่องความเป็นจริงในชีวิตเป็นหลัก
ศัพท์มูล
มีบางคำที่ใช้สื่อถึงมังงะที่มีกลุ่มเป้าหมายเป็นผู้หญิงวัยผู้ใหญ่:
องค์การกองทุนสัตว์ป่าโลกสากล
กองทุนสัตว์ป่าโลกสากล (World Wide Fund for Nature - WWF) เป็นองค์การอนุรักษ์สิ่งแวดล้อมระหว่างประเทศ โดยยับยั้งการทำลายสิ่งแวดล้อม และสนับสนุนให้มนุษย์อยู่ร่วมกับธรรมชาติ และใช้พลังงานทดแทน ปัจจุบันเน้นการทำงานในด้าน ป่าไม้ ระบบนิเวศวิทยาของพื้นน้ำ มหาสมุทรรวมทั้งชายฝั่งทะเล สัตว์ใกล้สูญพันธุ์ การบำบัดสารพิษที่เกิดจากสารเคมี องค์การแห่งนี้เป็นองค์กรอนุรักษ์อิสระใหญ่ที่สุดในโลก ที่มีผู้สนับสนุนมากกว่า 5 ล้านรายจากทั่วโลก ดำเนินโครงการอนุรักษ์ต่างๆ 12,000 โครงการ ใน 153 ประเทศ องค์การกองทุนสัตว์ป่าโลกสากลมีสถานะเป็นมูลนิธิ ใน ค.ศ. 2010 ได้เกิดกองทุนที่มาจากเงินทุนของประชาชนรวมถึงการยกมรดกให้ที่ 57 เปอร์เซ็นต์ และ 17 เปอร์เซ็นต์จากแหล่งรัฐบาล (เช่น ธนาคารโลก, กระทรวงการพัฒนาระหว่างประเทศ, องค์การบริหารวิเทศกิจแห่งสหรัฐอเมริกา) และ 11 เปอร์เซ็นต์จากสถาบันการเงินต่างๆ
ประวัติ
WWF (World Wide Fund For Nature) ก่อตั้งขึ้นโดยมีจุดเริ่มต้นจากความห่วงใยของ “เซอร์ จูเลียน ฮักซ์ลี่ย์” (Sir Julian Huxley) ในเรื่องการล่าสัตว์ป่าที่เกิดขึ้นในวงกว้าง
ในปี พ.ศ. 2503 ฮักซ์ลี่ย์ เดินทางไปยังอัฟริกาตะวันออก ในการประชุมของ ESO ว่าด้วยเรื่องการอนุรักษ์สัตว์ป่า ซึ่งทำให้เขาได้พบว่าสัตว์ป่าหลายชนิดกำลังถูกล่าอย่างหนัก และหากไม่มีการจัดการใดในอีก 20 ปี ข้างหน้า สัตว์ป่าเหล่านี้คงสูญพันธุ์ไปจากโลกนี้อย่างแน่นอน ด้วยเหตุนี้หลังจากที่ฮักซ์ลี่ย์เดินทางกลับสู่อังกฤษ เขาได้เขียนบทความตีพิมพ์ลงในหนังสือพิมพ์ เพื่อกระตุ้นเตือนให้ประชาชนชาวอังกฤษตระหนักถึงสิ่งที่กำลังเกิดขึ้น บทความของเขาได้สร้างกระแสให้คนอ่านหันมาตระหนักถึงความจริงที่ว่า การอนุรักษ์ธรรมชาติเป็นเรื่องที่ต้องจริงจังและให้ความสำคัญ
ภายหลังจากบทความของฮักซ์ลี่ย์ได้รับการแผยแพร่ มีจดหมายแสดงความห่วงใยต่อสิ่งที่เกิดขึ้นหลายฉบับถูกส่งกลับมาถึงเขา ซึ่งรวมถึงจดหมายของนักธุรกิจคนสำคัญอย่าง "วิกเทอร์ สโทแลน (Victor Stolan)" ที่ได้แนะนำประเด็นสำคัญในการอนุรักษ์ไว้อย่างน่าสนใจว่า สิ่งที่จำเป็นเร่งด่วนในเวลานี้ก็คือ การจัดตั้งองค์กรนานาชาติเพื่อการอนุรักษ์ทรัพยากรธรรมชาติ
จากคำแนะนำดังกล่าว ฮักซ์ลี่ย์ ได้หารือกับ "แม็ก นิกโคลสัน (Max Nicholson)" ประธานองค์กรพิทักษ์ธรรมชาติของอังกฤษ (Britain’s Nature Conservancy) เพื่อหาแนวทางในการจัดตั้งองค์กรดังกล่าว
ต่อมาในปี พ.ศ. 2504 นิกโคลสันได้รวบรวมคนรุ่นใหม่หัวก้าวหน้าจากหลายภาคส่วน ไม่ว่าจะเป็นนักวิทยาศาสตร์ ผู้เชี่ยวชาญด้านการประชาสัมพันธ์ และคณะกรรมการชุดต่าง ๆ เพื่อจัดตั้งองค์กรนานาชาติด้านการอนุรักษ์ขึ้น ในนาม ESO (World Wildlife Fund) ประธานคนแรกของ ESO ได้แก่ เซอร์ ปีเตอร์ สกอตต์ (Sir Peter Scott) ซึ่งในอดีตเคยดำรงตำแหน่งรองผู้อำนวยการสหภาพนานาชาติเพื่อการอนุรักษ์ธรรมชาติและทรัพยากรธรรมชาติ (World Conservative Union : IUCN)
WWF มีสำนักงานใหญ่อยู่ที่เมืองกล๊องด์ ประเทศสวิตเซอร์แลนด์ และได้ใช้รูปแพนด้าเป็นโลโก้ขององค์กรมาจนถึงปัจจุบัน
สัญลักษณ์
สัญลักษณ์หมีแพนด้าได้รับแรงบันดาลใจมาจากชิชิ แพนด้ายักษ์เพศเมียที่อยู่ในสวนสัตว์เมืองลอนดอน เมื่อปี พ.ศ. 2504 ซึ่งเป็นปีเดียวกันกับที่ WWF ได้ริเริ่มก่อตั้งขึ้นมา เนื่องจากแพนด้าเป็นสัตว์ใกล้สูญพันธุ์ รูปร่างสวย ผู้คนต่างให้ความสนใจ รัก และพร้อมที่จะปกป้อง WWF จึงใช้สัญลักษณ์แพนด้าแทนสัตว์ป่าและทรัพยากรธรรมชาติอื่น ๆ ที่ต้องการความช่วยเหลือจากมนุษย์ที่สามารถสร้างการจดจำ ก้าวพ้นกำแพงของภาษา สามารถสื่อสารได้ นอกจากนี้สีดำ-ขาว ยังช่วยประหยัดต้นทุนในการพิมพ์ด้วย
บทวิจารณ์
WWF โดนกล่าวหาโดยผู้รณรงค์ของคอร์ปอเรทวอทช์ (Corporate Watch) ว่าการรณรงค์มีการใกล้ชิดกับธุรกิจต่างๆ มากเกินไป WWF อ้างว่าการเป็นพันธมิตรกับบริษัทอย่างโคคา-โคล่า, ลาฟาร์จ (Lafarge), บริษัทของการ์โลส สลิม และ อิเกีย จะช่วยลดผลกระทบของบริษัทเหล่านี้ ต่อสิ่งแวดล้อม  WWF ได้รับเงิน 56 ล้านยูโร (80 ล้านดอลลาร์สหรัฐ หรือ 2,260 ล้านบาท) จากบริษัทต่างๆ ในพ.ศ. 2553 (เพิ่มขึ้น 8% จากพ.ศ. 2552) นับเป็น 11% ของรายได้ทั้งหมดในหนึ่งปี
โครงการ"ล็อก"
ในพ.ศ. 2531 เจ้าชายแบร์นฮาร์ด อดีตประธานบริษัทคนแรกของ WWF ขายรูปวาดในราคา 700,000 ปอนด์ เพื่อระดมทุนให้ WWF เงินถูกฝากไว้ที่บัญชีธนาคารสวิสของ WWF ในพ.ศ. 2532 Charles de Haes ซึ่งคณะนั้นเป็นอธิบดีของ WWF โอนเงิน 500,000 ปอนด์ กลับไปให้แบร์นฮาร์ด สำหรับสิ่งที่เขาเรียกว่า "โครงการส่วนตัว" จากนั้นในพ.ศ. 2534 จึงถูกเปิดเผยว่าเจ้าชายแบร์นฮาร์ดใช้เงินจ้าง KAS International ซึ่งมีหน่วยปฏิบัติการพิเศษทางอากาศ (SAS) เป็นเจ้าของ และเดวิด สเตอร์ลิง (David Stirling) เป็นผู้ก่อตั้ง เพื่อดำเนินโครงการ"ล็อก" ที่ทหารรับจ้าง (ส่วนใหญ่เป็นคนอังกฤษ) ต่อสู้กับผู้บุกรุกเข้าไปล่าสัตว์ในเขตรักษาพันธุ์ป่า
รายงานปลาโลมาในแม่น้ำโขง
ในเดือนมิถุนายน พ.ศ. 2552 ทัช แสง ธนา ประธานคณะกรรมการสำหรับการอนุรักษ์และพัฒนาเขตท่องเที่ยวโลมาแม่น้ำโขงเชิงนิเวชประเทศกัมพูชา กล่าวว่า WWF ทำให้เกิดความเข้าใจผิดๆ เกี่ยวกับความเสี่ยงในการสูญพันธุ์ของโลมาอิรวดี เพื่อเพิ่มยอดบริจาค เขาเรียกรายงาน WWF ว่าไม่เป็นวิทยาศาสตร์และอันตรายต่อรัฐบาลกัมพูชา รวมไปถึงขู่ว่าจะสั่งปิด WWF ประเทศกัมพูชาชั่วคราว หากไม่มาพบเขาเพื่อคุยเกี่ยวกับข้อกล่าวหานี้ ต่อมาทัช แสง ธนา กล่าวว่าเขาจะไม่ตั้งข้อหาในการให้ข้อมูลผิดๆ และจะไม่พยายามปิดกั้น WWF จากงานในประเทศกัมพูชา หลักจากนั้นในเดือนมกราคม พ.ศ. 2555 ทัช แสง ธนาเซ็น "คำประกาศการอนุรักษ์โลมาอิรวดีแห่งแม่น้ำโขงของจังหวัดกระแจะ" (Kratie Declaration on the Conservation of the Mekong River Irrawaddy Dolphin) ร่วมกับ WWF และฝ่ายปกครองกรมประมงประเทศกัมพูชา ซึ่งเป็นข้อตกลงที่จะช่วยกันจัดการกับการอนุรักษ์โลมาในแม่น้ำโขง
แพนด้าลีกส์
ในพ.ศ. 2555 นักข่าวแนวสืบสวนชาวเยอรมัน วิลฟรายด์ ฮุสแมน (Wilfried Huissmann) ตีพิมพ์หนังสือชื่อว่า "ความเงียบของแพนด้า" (The Silence of the Pandas) โดยแม้กลายเป็นหนังสือขายดีติดอันดับในประเทศเยอรมัน กลับถูกห้ามขายในประเทศอังกฤษ จนพ.ศ. 2557 ได้ถูกปล่อยออกมาในชื่อ "แพนด้าลีกส์" (Pandaleaks) หลังพ้นคำสั่งห้ามและคำสั่งศาล หนังสือวิจารณ์ WWF ว่ามีความเกี่ยวข้องกับบริษัทซึ่งมีส่วนในการทำลายธรรมชาติในปริมาณมาก เช่น โคคา-โคล่า และยังให้รายละเอียดเกี่ยวกับสโมสรลับ 1001 และอ้างว่าสมาชิกของสโมสรนี้ยังคงสร้างผลกระทบต่อการสร้างนโยบายของ WWF อย่างไรก็ตาม WWF ออกมาปฏิเสธข้อกล่าวหาเหล่านั้น
การล่าสัตว์
สมเด็จพระราชาธิบดีควน การ์โลสที่ 1 แห่งสเปนเคยเป็นประธานบริษัทเกียรติคุณของ WWF ในประเทศสเปน และเป็นผู้ที่ชื่นชอบการล่าสัตว์ ในพ.ศ. 2505 ขณะอายุ 24 ปี เขาถูก Baron Werner von Alvensleben ชาวเยอรมันเชิญชวนไปล่าสัตว์ที่ประเทศโมซัมบิก ตั้งแต่นั้นมาพระองค์ได้ร่วมล่าสัตว์ในทวีปแอฟริกาและยุโรปตะวันออก ในเดือนตุลาคม พ.ศ. 2547 เขาเป็นสมาชิกกลุ่มกล่าสัตว์ในประเทศโรมาเนียซึ่งฆ่าหมาป่าหนึ่งตัว และหมีสีน้ำตาลถึงเก้าตัว รวมไปถึงตัวที่กำลังตั้งท้อง ตามรายงานของหนังสือพิมพ์โรมาเนีย (Romania Libera). เขายังถูกกล่าวหาโดยเจ้าหน้าที่ชาวรัซเซียว่าได้ทำการฆ่าหมีที่ชื่อว่า มิโทรฟาน (Mitrofan) หลังจากให้วอดก้ากับมัน เรื่องนี้จุดประเด็นในประเทศสเปนแม้ความจริงจะไม่เคยถูกพิสูจน์ก็ตาม ในปีเดียวกัน เดอะการ์เดียน ระบุว่ารัฐบาลประเทศโปแลนด์อนุญาตให้เขาฆ่าควายป่ายุโรป (European bison) ในป่าBiałowieżaได้ แม้มันจะอยู่ในสายพันธุ์ใกล้สูญพันธุ์ ต่อมาในเดือนเมษายน พ.ศ. 2555 พระองค์เข้าร่วมล่าช้างในประเทศบอตสวานา ซึ่งตกเป็นข่าวเนื่องจากต้องบินกลับประเทศสเปนฉุกเฉินหลังลื่นล้มจนกระดูกที่เอวแตก กลุ่มนักธรรมชาติวิทยาและพรรคฝ่ายซ้ายวิจารณ์งานอดิเรกของพระมหากษัตริย์ และ WWF ได้ทำการถอนตำแหน่งเกียรติคุณในเดือนกรกฎาคม พ.ศ. 2555 โดยได้รับผลโหวดจากสมาชิกถึง 94%
สาริกาเล็ก อ.เอกรินทร์
สาริกาเล็ก อ.เอกรินทร์ หรือ นายจรัญ แซ่หว่าง เกิดเมื่อ 26 สิงหาคม พ.ศ. 2526 ที่ จ.นครศรีธรรมราช สถิติการชก 26 ครั้ง ชนะ 23 (น็อค 8) แพ้ 3
อ้างอิง
หมวดหมู่ :นักมวยสากลชาวไทยรุ่นมินิมัมเวท หมวดหมู่ :นักมวยสากลชาวไทยรุ่นไลท์ฟลายเวท
รางวัลนาฏราช สาขานักแสดงดาวรุ่งหญิงยอดเยี่ยม
เริ่มมีการมอบรางวัลนี้เป็นครั้งแรกในงานประกาศผลรางวัลนาฏราช ครั้งที่ 9
เมด อิน ไทยแลนด์
เมด อิน ไทยแลนด์ เป็นเพลงที่แต่งโดย ยืนยง โอภากุล (แอ๊ด คาราบาว) โดยครั้งแรกอยู่ในอัลบั้ม เมด อิน ไทยแลนด์ ซึ่งออกจำหน่ายในปี พ.ศ. 2527
ที่มาของเพลง
ยืนยงแต่งเพลงนี้จากคำพูดเริ่มต้นของ ไพบูลย์ ดำรงชัยธรรม ผู้บริหารจีเอ็มเอ็ม แกรมมี่ ซึ่งปรารภว่าในประเทศของเรามีของนอกสั่งเข้ามามากมาย คนไทยจึงรู้สึกว่าต้องใช้ของนอก  น่าจะเขียนเพลงนี้เพื่อเชิญชวนให้คนไทยหันกลับมาใช้สินค้าของประเทศด้วยกันเอง ตามนโยบายของรัฐบาลสมัยพลเอกเปรม ติณสูลานนท์ เป็นนายกรัฐมนตรี  โดยในภาคดนตรี บี๋ เดล โรซาริโอ ผู้จัดการวงในขณะนั้น ได้ฟังเพลงฟิวชั่น แจ็ซซ์ ของศิลปินผิวดำท่านหนึ่ง มีการขึ้นอินโทรเพลงด้วยเสียงฟลุ้ท หรือ ขลุ่ยฝรั่ง  ทางวงจึงลงความเห็นว่า การใช้ขลุ่ยไทยกับขลุ่ยฝรั่งน่าจะสอดคล้องกับเนื้อหาของเพลงได้ เพลงนี้จึงเสร็จสมบูรณ์เป็นลำดับสุดท้ายและออกเผยแพร่ปลายปี พ.ศ. 2527 ในชื่ออัลบั้มเดียวกับชื่อเพลง โดยทางแกรมมี่รับผิดชอบด้านการโปรโมท
ความสำเร็จ
เมื่อเพลงนี้ถูกเผยแพร่ออกไป ก็ได้รับความนิยมภายในระยะเวลาไม่นาน จนอัลบั้มขายได้มากถึง 5 ล้านชุด ซึ่งถือเป็นอัลบั้มที่สร้างชื่อเสียงให้กับคาราบาวมากที่สุดในยุคคลาสสิกที่มีสมาชิกแบบครบวงทั้ง 7 คน ส่วนหนึ่งของความสำเร็จคือ การแสดง "คอนเสิร์ตทำโดยคนไทย" ณ สนามเวลโลโดรม ในสนามกีฬาหัวหมาก และเป็นครั้งแรกที่ คาราบาว เข้าไปเกี่ยวพันกับหน่วยงานรัฐบาล โดยเริ่มด้วยการจัดทำมิวสิกวิดีโอเพื่อรณรงค์ให้ประชาชนใช้สินค้าที่ผลิตในประเทศ แต่ไม่ได้ส่งเสริมการขายอัลบั้มแต่อย่างใด
นอกจากนี้ ผู้ฟังชาวต่างชาติก็ยังชื่นชอบเพลงนี้เนื่องจากมีเนื้อหาสอดคล้องกับความเป็นสากล ทำให้วงดนตรีและตัวเพลงได้สร้างชื่อเสียงไปยังประเทศต่างๆ เช่น สหรัฐอเมริกา  ทางวงจึงได้จัดทำเพลง เมด อิน ไทยแลนด์ อีกครั้งหนึ่งในชื่อ "Made in Thailand in USA"  โดยเพิ่มเนื้อร้องภาคภาษาอังกฤษ เพื่อมุ่งเป้าหมายคนฟังในสหรัฐอเมริกา  โดยให้เทียรี่ เมฆวัฒนา ขับร้องในฉบับภาษาอังกฤษ และยืนยง ร้องเป็นภาษาไทยในฉบับเดิม แต่มีการปรับเปลี่ยนเนื้อเพลงท่อนแรกที่มีการพูดสดๆ เพียงเล็กน้อย
ในภายหลัง มีการจัดทำเพลงเดียวกันในฉบับต่างๆ ดังนี้ โดยได้มีการปรับเปลี่ยนเนื้อหาสาระให้เข้ากับสภาวะทางเศรษฐกิจหรือตามกาลสมัย แต่ยังคงโครงสร้างดนตรีมาแต่เดิม ซึ่งใช้เสียงขลุ่ยเป็นสัญลักษณ์แทนประเทศไทย
ปัจจุบัน เมด อิน ไทยแลนด์ เป็นเพลงยอดนิยมอีกหนึ่งเพลงของคาราบาว ที่แฟน ๆ ยังชื่นชอบ และถูกเปิดฟังตลอด แม้กระทั่งผู้ที่ไม่ใช่แฟนของคาราบาวหรือคอเพลงเพื่อชีวิต ทั้งชาวไทยและชาวต่างชาติ
พอร์ตซาอิด
พอร์ตซาอิด (Port Said) หรือ บูรซะอีด (بورسعيد) เป็นเมืองที่ตั้งอยู่ทางเหนือ-ตะวันออกของประเทศอียิปต์ เป็นเมืองท่าชายฝั่งทะเลเมดิเตอร์เรเนียน ที่ปลายเหนือสุดของคลองสุเอซ มีประชากรราว 603,787 คน (ค.ศ. 2010)  เมืองนี้ก่อตั้งในปี ค.ศ. 1859 ในช่วงการสร้างคลองสุเอซ
พอร์ตซาอิดเป็นเมืองอันดับต้นที่มีดัชนีการพัฒนามนุษย์ ในอียิปต์ ในปี ค.ศ. 2009 และ 2010 เศรษฐกิจของเมืองได้แก่ การตกปลา และอุตสาหกรรมอย่างเคมี แปรรูปอาหาร บุหรี่ ท่าเรือของเมืองส่งออกสิงค้าอย่าง ฝ้าย ข้าว และเป็นสถานีเติมเชื้อเพลิงเรือที่ผ่านคลองสุเอซ เป็นท่าเรือปลอดภาษี มีนักท่องเที่ยวมาพักผ่อนในช่วงฤดูร้อน มีประภาคารพอร์ตซาอิด ที่เป็นอาคารแห่งแรกของโลกที่สร้างด้วยคอนกรีตเสริมแรง
เมืองนี้เป็นจุดที่กองกำลังฝรั่งเศสและอังกฤษเคลื่อนเข้ามาในเดือนพฤศจิกายน ค.ศ. 1956 ในปฏิบัติการแทรกแซงที่เกิดจากการโอนคลองสุเอซเป็นของอียิปต์ ในช่วงสงครามหกวันระหว่างอาหรับกับอิสราเอลปี ค.ศ. 1967-1975 อ่าวจอดเรือถูกปิดใน หลังจาก ค.ศ. 1975 เมืองจึงกลับฟื้นคืนสภาพเดิม
ทงบังชินกี
ทงบังชินกี หรือชื่อจีนว่า ตงฟังเฉินฉี่   และชื่อญี่ปุ่นว่า โทโฮชิงกิ  เป็นบอยแบนด์จากเกาหลีใต้ ก่อตั้งเมื่อ ค.ศ. 2003 ในสังกัดเอสเอ็มเอ็นเตอร์เทนเมนต์ ชื่อวงแปลว่า "เหล่าเทวาผู้เจิดจรัสแห่งบุรพทิศ" (The Rising Gods of the East)
แรกก่อตั้ง วงประกอบด้วยสมาชิก 5 คน คือ ยู-โนว์ ยุนโฮ หัวหน้าวง, แมกซ์ ชางมิน, ฮีโร แจจุง, มิกกี ยูชอน และเซีย จุนซู กระทั่งเดือนกรกฎาคม 2009 แจจุง ยูชอน และจุนซู ฟ้องร้องตันสังกัด กิจกรรมต่าง ๆ ของวงจึงหยุดเป็นเวลา 2 ปี 3 เดือน ภายหลัง สมาชิกทั้งสามลาออกไปตั้งวงใหม่ชื่อ เจวายเจ (JYJ) สังกัดซีเจสเอนเตอร์เทนเมนต์ (C-JeS Entertainment) ทงบังชินกีจึงกลายเป็นกลุ่มนักร้องคู่โดยเหลือสมาชิกคือ ยุนโฮ และ ชางมิน โดยวางจำหน่ายอัลบั้มภาษาเกาหลีที่ห้าในชื่อ Keep Your Head Down เมื่อมกราคม ค.ศ. 2011
ด้วยยอดขายอัลบั้มมากกว่า 12 ล้านชุดตั้งแต่ปี 2004  ทำให้วงทงบังชินกีเป็นวงที่ประสบความสำเร็จสูงสุดวงหนึ่งในเอเชีย โดยมักถูกเรียกว่า "ดาวแห่งเอเชีย" และ "ราชาแห่งเค-ป๊อป"  สำหรับความสำเร็จอย่างกว้างขวางและคุณูปการต่อวงการเพลงป๊อปเกาหลี  ทงบังชินกีเป็นวงคนตรีต่างประเทศวงแรกที่มี ซิงเกิลติดอันดับหนึ่งจำนวน 13 ซิงเกิลในโอริกอนชาร์ต ประเทศญี่ปุ่น และทัวร์คอนเสิร์ต Time Tour ในญี่ปุ่นนั้น เป็นหนึ่งในทัวร์คอนเสิร์ตที่ทำเงินได้มากที่สุดในปี 2013 เป็นวงดูโอต่างประเทศวงแรกที่แสดงโดมทั่วประเทศจำนวนห้าโดมและแสดงที่ Nissan Stadium บิลบอร์ด ได้เรียกวงทงบังชินกีว่าเป็น "K-pop royalty"
2003-2005: เปิดตัวครั้งแรก, อัลบั้ม Tri-angle และ Rising Sun
ก่อนจะเดบิวนั้นทางวง ลังเลว่าจะตัดสินใจใช้ชื่อวงว่าอะไรดี ซึ่งได้แก่ O Jang Yukbu (오장육부 lit. The Five Visceras), Jeonseoleul Meokgo Saneun Gorae (전설을 먹고 사는 고래 lit. A Whale That Eats Legends), และ Dong Bang Bul Pae (동방불패, the Korean title of Invincible East) จนตัดสินใจเลือกชื่อ Dong Bang Bul Pae แต่ก็ถูกปฏิเสธเนื่องจากตัวอักษรฮันจาดูไม่สวยงาม สุดท้ายตัดสินใช้ชื่อ Dong Bang Shin Gi ซึ่งแนะนำโดยคนรู้จักของ Lee Soo Man
ทงบังชินกีได้เปิดตัวครั้งแรกเมื่อวันที่ 26 ธันวาคม ค.ศ. 2003 ในโชว์เคสของโบอา และบริทนีย์ สเปียรส์ แสดงโชว์ด้วยเพลงเดบิว "Hug" และเพลงอะคัพเพลล่า "O Holy Night" พร้อมกับโบอา
ทางวงได้วางจำหน่ายซิงเกิลแรก "Hug" เมื่อวันที่ 14 มกราคม ค.ศ. 2004 โดยติดอันดับที่ 4 ในชาร์ตประจำเดือนและมียอดจำหน่าย 169,532 ชุดและยังติดอันดับที่ 14 ในชาร์ตประจำปีด้วย ซิงเกิลที่สอง "The Way U Are" วางจำหน่ายเมื่อวันที่ 24 มิถุนายน ค.ศ. 2004 มียอดจำหน่าย 214,069 ชุดติดอันดับที่ 2 ในชาร์ตและอันดับที่ 9 ในชาร์ตประจำปี และอัลบั้มแรก Tri-Angle วางจำหน่ายเมื่อ 13 ตุลาคม ค.ศ. 2004 ติดชาร์ตอันดับสูงสุดด้วยยอดจำหน่าย 242,580 ชุดและอันดับที่ 8 ในชาร์ตประจำปี
เมื่อเดือนเมษายน ปี 2005 วงทงบังชินกีก็ได้เปิดตัวครั้งแรกที่ประเทศญี่ปุ่น โดยในอยู่สังกัด Avex ในเครือของ Rhythm Zone ด้วยซิงเกิลภาษาญี่ปุ่น "Stay with Me Tonight". ต่อมา ก็ได้วางจำหน่ายซิงเกิลภาษาญี่ปุ่น ซิงเกิลที่สองคือ "Somebody to Love" ก่อนที่กลับไปที่เกาหลีเพื่อวางจำหน่ายอัลบั้ม Rising Sun โดยติดอันดับสูงสุดในชาร์ตและอยู่ในอันดับที่ 4 ของยอดจำหน่ายประจำปี 2005 ด้วยจำนวน 222,472 ชุด ในปลายปี ทางวงจำหน่ายซิงเกิลภาษาญี่ปุ่น ซิงเกิลที่สาม "My Destiny" และซิงเกิลภาษาเกาหลี โดยร่วมกับวง Super Junior ในชื่อซิงเกิล "Show Me Your Love" โดยมียอดจำหน่าย 49,945 ชุด ติดอันดับที่ 35 ในยอดจำหน่ายประจำปี อีกทั้งทางวงยังได้รับรางวัล Best Music Video award ด้วยเพลง "Rising Sun" และยังได้รับรางวัล People's Choice Award จากงาน Mnet KM Music Video Festival
2006-2007: อัลบั้ม Heart, Mind and Soul และ "O"-Jung.Ban.Hap.
ในต้นปี 2006 วงทงบังชินกีได้เปิดทัวร์คอนเสิร์ตครั้งแรกในชื่อ "Rising Sun 1st Asia Tour" โดยเริ่มที่ประเทศเกาหลีใต้ ก่อนที่จะไปยัง ประเทศจีน, ไทยและมาเลเซีย โดยถือเป็นวงเกาหลีวงแรกที่มาเปิดคอนเสิร์ตในมาเลเซีย ในเดือนมีนาคม ได้มีการวางจำหน่ายซิงเกิลภาษาญี่ปุ่นที่สี่ในชื่อ "Asu wa Kuru Kara" (明日は来るから (lit. Because Tomorrow Will Come)) และอัลบั้มภาษาญี่ปุ่นอัลบั้มแรกในชื่อ Heart, Mind and Soul
โดยอัลบั้มติดอันดับที่ 25 ในชาร์ตโอริกอน ด้วยยอดจำหน่าย 9,554 ชุด ต่อมาก็ได้วางจำหน่ายซิงเกิลภาษาญี่ปุ่นที่ห้าในชื่อ "Rising Sun/Heart, Mind and Soul" ติดอันดับที่ 22 ในชาร์ตโอริกอน เพื่อเป็นการส่งเสริมยอดจำหน่ายอัลบั้ม ทางวงก็จัดทัวร์คอนเสิร์ตที่ประเทศญี่ปุ่นในชื่อ 1st Live Tour 2006: Heart, Mind and Soul ตั้งแต่เดือนพฤษภาคมถึงมิถุนายน และได้วางจำหน่ายซิงเกิลภาษาญี่ปุ่นอีกสองชุดในชื่อ "Begin" และ "Sky" โดยเป็นซิงเกิลแรกที่ติด 10 อันดับแรกอีกด้วย  ในฤดูร้อนนั้น ทางวงไปแสดงในงานประจำปีของ Avex ชื่อ A-Nation
2011: การกลับมาเป็นวงดูโอ, อัลบั้ม Keep Your Head Down และ TONE
ซิงเกิลแรกหลังจากกลายเป็นวงดูโอคือ "Why? (Keep Your Head Down)" วางจำหน่ายที่ญี่ปุ่นเมื่อวันที่ 26 มกราคม 2011 โดยAvex Trax มียอดจำหน่าย 231,000 ชุดในสัปดาห์แรกและยังได้อันดับสูงสุดในชาร์ตโอริกอนประจำวัน, สัปดาห์และเดือน ต่อมาในวันที่ 20 กรกฎาคมได้วางจำหน่ายซิงเกิล "Superstar" มียอดจำหน่าย 184,000 ชุด ได้รับการพิจารณาจาก RIAJ ได้อยู่ในระดับ Gold
2014-ปัจจุบัน: อัลบั้ม Tense, Tree, With, ทัวร์ครบรอบสิบปีและการรับใช้ชาติ
วงทงบังชินกี ได้ประกาศชื่ออัลบั้มภาษาเกาหลีลำดับที่ 7 ใหม่เมื่อเดือนพฤศจิกายน 2013 ในชื่อ Tense โดยเป็นอัลบั้มฉลองครบรอบ 10 ปีก่อตั้งวงทงบังชินกี วางจำหน่ายเมื่อวันที่ 6 มกราคม 2014 โดยมียอดขายขึ้นอันดับ 1 ใน Gaon Albums Chart และ Hanteo Albums Chart อยู่ที่ 73,100 ชุด และมียอดขาย 194,198 ชุดในเดือนแรกที่วางจำหน่าย ทำให้กลายเป็นอัลบั้มที่ขายดีที่สุดในเดือนมกราคม 2014 ในเกาหลีใต้ โดยมีนักวิจารณ์เพลงจัดอัลบั้ม Tense อยู่ในเกณฑ์ดี โดยมีความเห็นตรงกันว่าเป็นอัลบั้มดูโอที่ดีที่สุด ในด้านดนตรี มีส่วนผสมของ นีโอโซล และเพลงป๊อปสมัยก่อน และมีเนื้อเพลงที่มีความเป็นผู้ใหญ่มากขึ้น ในส่วนซิงเกิลนำนั้นคือเพลง "Something" เป็นแนว ป๊อปสวิงแจ๊ซ โดยเปิดตัวติดชาร์ตอันดับที่ 4 ใน Gaon Singles Chart และอันดับ 7 ใน Billboard Korea K-Pop Hot 100, ในญี่ปุ่นได้วางจำหน่ายเพลง "Something" รูปแบบภาษาญี่ปุ่นพร้อมกับซิงเกิล "Hide & Seek" เมื่อ 5 กุมภาพันธ์ 2014 ต่อมาทงบังชินกี ได้วางจำหน่ายซิงเกิลและอัลบั้มชื่อ "Spellbound" ซึ่งเป็นอัลบั้มรีแพคเกจของ Tense เมื่อวันที่ 27 กุมภาพันธ์ 2014 โดยติดอันดับ 2 ใน Gaon Albums Chart และมียอดขาย 61,405 ชุดภายใน 2 วัน
อัลบั้มภาษาญี่ปุ่นอับดับที่ 7 ชื่อ Tree วางจำหน่ายเมื่อวันที่ 5 มีนาคม 2014 เปิดตัวอันดับ 1 ใน Oricon Albums Chart โดยมียอดขาย 225,00 ชุดในสัปดาห์แรก ทำให้ทงบังชินกีกลายเป็นวงดนตรีที่เป็นคนต่างประเทศที่ทำยอดขายในสัปดาห์แรกมากกว่า 200,000 ชุด ติดต่อกันสามอัลบั้ม ทำลายสถิติของ บองโจวี เมื่อสิบสามปีที่แล้ว
วงทงบังชินกีได้ยุติกิจกรรมวงแบบชั่วคราว หลังยุนโฮได้รายงานตัวเป็นทหารในสังกัดของกองทัพสาธารณรัฐเกาหลี เมื่อวันที่ 21 กรกฎาคม 2015 โดยก่อนหน้านั้น 1 วันได้ออกอัลบั้มภาษาเกาหลีอันดับที่ 8 Rise as God ต่อมาชางมินก็ได้สมัครเป็นตำรวจเมื่อวันที่ 21 พฤศจิกายน 2015 โดยทั้งคู่คาดว่าจะปลดประจำการแล้วกลับมาในช่วงปลายปี 2017
ผลงานอัลบั้ม
อัลบั้มภาษาเกาหลี
สาธารณรัฐโรดีเชียในพาราลิมปิกฤดูร้อน 1964
โรดีเชียเป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 17 เหรียญ 10 เหรียญทอง 14 เหรียญเงิน และ 16 เหรียญทองแดง ทีมสาธารณรัฐโรดีเชียประกอบด้วยนักกีฬา 6 คน 4 ชายและ 2 หญิง ถือว่าเป็นหนึ่งในสองประเทศจากแอฟริกาที่เข้าแข่งขัน ซึ่งอีกประเทศนึงคือแอฟริกาใต้
โรคกล้ามเนื้อเสียการประสานงานและหลอดเลือดฝอยพอง
โรคกล้ามเนื้อเสียการประสานงานและหลอดเลือดฝอยพอง (ataxia telangiectasia, A-T) หรือกลุ่มอาการหลุยส์-บาร์ (Louis-Bar syndrome) เป็นโรคเสื่อมของระบบประสาทที่พบได้น้อยโรคหนึ่ง ถ่ายทอดทางพันธุกรรม ผู้ป่วยจะมีความพิการได้มาก ทำให้มีกล้ามเนื้อเสียการประสานงาน (ataxia) และหลอดเลือดขยายใหญ่ (telangiectasia)
สมาชิกสภาผู้แทนราษฎรจังหวัดสุพรรณบุรี
จังหวัดสุพรรณบุรี มีเขตเลือกตั้งสมาชิกสภาผู้แทนราษฎร 5 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 5 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดสุพรรณบุรีมีสมาชิกสภาผู้แทนราษฎรคนแรก คือ นายมนูญ บริสุทธิ์
ศักดา นพสิทธิ์
นายศักดา นพสิทธิ์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานแนวร่วมประชาธิปไตยต่อต้านเผด็จการแห่งชาติ (นปช.) จังหวัดชลบุรี และเป็นอดีตโฆษกพรรคเพื่อไทย เป็นอดีตรองเลขาธิการพรรคเพื่อชาติ
ประวัติ
ศักดา นพสิทธิ์ เกิดเมื่อวันที่ 10 ธันวาคม พ.ศ. 2506 เป็นบุตรของนายมานพ นพสิทธิ์ กับนางสมาน นพสิทธิ์ สำเร็จการศึกษาระดับปริญญาตรี จากคณะนิติศาสตร์ มหาวิทยาลัยรามคำแหง และระดับปริญญาโท รัฐประศาสนศาสตร์ จากมหาวิทยาลัยบูรพา
การทำงาน
ศักดา นพสิทธิ์ เคยลงสมัครรับเลือกตั้งสมาชิกสภาผู้แทนราษฎรจังหวัดชลบุรี ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ แต่แพ้ให้กับนายวิทยา คุณปลื้ม จากพรรคชาติไทย และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 แพ้ให้กับนายอัมรินทร์ ตั้งประกอบ จากพรรคไทยรักไทย ต่อมาในปี พ.ศ. 2551 เขาได้เข้าร่วมงานและได้รับแต่งตั้งเป็นโฆษกพรรคเพื่อไทย รวมทั้งเป็นประธาน นปช.จังหวัดชลบุรี
วิษณุ
วิษณุ สามารถหมายถึง
ศักดา นพสิทธิ์
การทำงาน
ศักดา นพสิทธิ์ เป็นหนึ่งในสมาชิก นปช. ที่มีบทบาทในการชุมนุมระหว่างการประชุมผู้นำประเทศอาเซียน ที่พัทยาด้วย เขาเคยจำคุกในคดี เหตุการณ์ก่อความไม่สงบของกลุ่ม นปช. เมษายน พ.ศ. 2552 ในศาลชั้นต้น ในวันที่ 5 มีนาคม พ.ศ. 2558 ต่อมาใน วันที่ 9 มีนาคม พ.ศ. 2558 เขาได้รับการประกันตัวในวงเงิน 8 แสน บาท เขาจำคุกในวันที่ 21 มีนาคม พ.ศ. 2560 ตามคำตัดสินของศาลอุทธรณ์ในคดีดังล่าว และไม่ได้รับการประกันตัวในวันดังกล่าว
ในปี พ.ศ. 2561 เขาได้ย้ายไปร่วมงานกับพรรคเพื่อชาติ
คาดิลแลคส์แอนด์ไดโนซอส์ (วิดีโอเกม)
รูปแบบการเล่น
สามารถเล่นได้พร้อมกันสูงสุดสามคน โดยควบคุมตัวละครที่เลือกผ่านแปดด่าน, ต่อสู้กับศัตรู และบอสต่าง ๆ ซึ่งมีตัวละครที่เล่นได้สี่ตัว แต่ละตัวมีจุดแข็งและจุดอ่อนของตัวเอง ได้แก่ แจ็ก (ประเภทสมดุล), แฮนนาห์ (ประเภททักษะ), มุสตาฟา (ประเภทความเร็ว) และเมส (ประเภทกำลัง) ส่วนไดโนเสาร์ที่มีชื่อของเกมนี้ปรากฏตัวในฐานะตัวละครที่ไม่เข้าข้างใคร ซึ่งอาจโจมตีทั้งตัวละครผู้เล่นและศัตรู
ผู้เล่นสามารถใช้การโจมตีที่หลากหลาย ตัวละครแต่ละตัวมีสองท่าไม้ตาย รวมไปถึงการโจมตีอีกแบบหนึ่งในตอนที่พลังชีวิตของตัวละครหมดไปเมื่อกลับมาเจอกับศัตรู และเมื่อผู้เล่นสองคนขึ้นไปเล่นด้วยกัน พวกเขาสามารถก่อให้เกิดการโจมตีแบบทีม นอกจากนี้ ผู้เล่นยังสามารถค้นหาและใช้อาวุธปืนต่าง ๆ, การขว้างอาวุธ เช่น หินและวัตถุระเบิด ตลอดจนอาวุธระยะประชิด เช่น ตระบอง
เมื่อผู้เล่นพ่ายแพ้ระหว่างทาง จะมีฉากหนึ่งในวายร้ายถือปืนจ่อใบหน้าของผู้แพ้ในระยะเผาขนในมุมมองบุคคลที่หนึ่ง หากคุณไม่เล่นเกมต่อหลังจากนับถอยหลัง 20 วินาที คุณจะได้รับลูกปืน ซึ่งทำให้เกมจบลงอย่างถาวร ด้วยคำพูด "กินลูกปืนนะ เด็กน้อย!" ("Eat lead, baby!")
โครงเรื่อง
เรื่องราวเริ่มต้นขึ้นในคริสต์ศตวรรษที่ 26 เมื่อกลุ่มแก๊งที่เรียกว่าแบล็กมาร์เก็ตเทียส์เริ่มตามล่าไดโนเสาร์โดยไม่ทราบวัตถุประสงค์ กระบวนการล่าอย่างต่อเนื่องทำให้ไดโนเสาร์มีความดุร้าย และตอนนี้พวกมันเริ่มโจมตีหมู่บ้านรวมถึงผู้คน ฮีโรทั้งสี่ ได้แก่ แจ็ก เทนเรค ช่างเครื่องและหมอผี, แฮนนาห์ ดันดี นักการทูตและนักสำรวจโดยอาชีพ, มุสตาฟา ไคโร เพื่อนและวิศวกร รวมถึงเมส โอบราโดวิช ผู้ลึกลับ ได้ตัดสินใจที่จะปะทะกับแบล็กมาร์เก็ตเทียส์
ตัวละครเอกเดินทางไปยัง "เมืองในทะเล" ซึ่งพวกเขาสงสัยว่าเครือข่ายการล่าทั้งหมดกำลังปฏิบัติการจากที่นั่น เมื่อพวกเขาไปถึงจุดสูงสุดของอาคารพวกเขาจะต่อสู้กับไวซ์ เทอร์ฮูน หลังจากสยบ ไวซ์บอกพวกเขาเกี่ยวกับบุตเชอร์ ที่ออกล่าในป่าทางตอนเหนือ ตามข้อมูลดังกล่าว พวกเขาผ่านป่าพรุซึ่งพวกเขาพบไดโนเสาร์ที่ตายแล้วจำนวนมาก ก่อนที่จะไปถึงและเอาชนะบุตเชอร์
ในขณะเดียวกัน ฮอกก์ ซึ่งเป็นคนมีชื่อเสียงอีกคนหนึ่งในเครือข่ายการล่าสัตว์ ก็รู้เรื่องราวว่าแจ็กกำลังยุ่งอยู่ในป่าพรุและตัดสินใจที่จะเข้ายึดอู่รถของแจ็ก ในการปฏิบัติภารกิจ เหล่าฮีโรต้องผ่านทะเลทรายแห่งความตาย ซึ่งพวกเขาใช้รถเพื่อเดินทางอย่างปลอดภัย แต่แล้วรถก็ถูกฮอกก์ไล่ตามด้วยมอเตอร์ไซค์ครุยเซอร์ของเขา หลังจากเอาชนะฮอกก์ แจ็กก็ตระหนักว่าพวกอันธพาลได้เข้ายึดอู่รถของเขา พวกเขาไปที่นั่นและเคลียร์อู่รถจากพวกอันธพาล ในที่สุดก็เผชิญหน้าและเอาชนะผู้นำของพวกมันอย่างสไลซ์ และสามารถควบคุมอู่รถของพวกเขาให้กลับคืนมา
นี่คือตอนที่พวกเขาได้รับข้อความจากชาวบ้านอาวุโสที่บอกพวกเขาเกี่ยวกับพฤติกรรมแปลก ๆ ของไดโนเสาร์และขอความช่วยเหลือ ในการตอบสนองต่อคำเรียกร้อง เหล่าฮีโรไปถึงหมู่บ้านที่พวกเขาสังเกตเห็นว่าไดโนเสาร์โจมตีผู้คนอย่างรุนแรง และหมู่บ้านถูกจุดไฟเผาโดยใครบางคน เมื่อเดินหน้าต่อไป พวกเขาได้พบกับชาวบ้านอาวุโสอีกครั้งในขณะที่เขาบอกเกี่ยวกับเครือข่ายทั้งหมด และทันทีที่เขากำลังจะเปิดเผยชื่อของบุคคลที่อยู่เบื้องหลังทั้งหมดนั้น เขาก็ถูกมอร์แกนยิงเสียชีวิต ซึ่งโจมตีกลุ่มนี้เช่นกัน ในระหว่างการต่อสู้ มอร์แกนพูดถึงพลังของ "ดอกเตอร์" ที่เปลี่ยนตัวเองเป็นสิ่งมีชีวิตคล้ายไดโนเสาร์ที่เรียกว่ามอร์ก ณ ตอนนี้ พวกเขาได้รู้ว่าดอกเตอร์บางคนพยายามสร้างรูปชีวิตใหม่
เมื่อเดินหน้าต่อไป เหล่าฮีโรจะไปถึงเหมืองถ่านหินและอีกป่าหนึ่ง ซึ่งเผชิญหน้ากับไดโนเสาร์ที่พยายามจะกระทืบพวกเขา แล้วในที่สุด พวกเขาก็มาถึงสถานที่ที่พวกเขาต่อสู้กับสิ่งมีชีวิตที่มีหนวดที่เรียกว่าไทร็อก ซึ่งยึดติดกับร่างของพวกเหล่าร้ายในฐานะลูกผสมไดโนเสาร์กับมนุษย์ที่น่ากลัว ด้วยการนำและคำใบ้ทั้งหมด ในตอนนี้แจ็กได้ตระหนักแล้วว่า ดร.ไซมอน เฟสเซนเดน คือผู้บงการเบื้องหลังทั้งหมดที่เกิดขึ้น
ทีมฮีโรมุ่งหน้าไปยังที่ซ่อนใต้ดิน ซึ่งอยู่ที่ไหนสักแห่งใน "เมืองในทะเล" เหล่าฮีโรมุ่งหน้าไปที่บังเกอร์, ผ่านห้องสมุด และห้องปฏิบัติการคอมพิวเตอร์ ซึ่งมีดอกเตอร์ปรากฏบนหน้าจอคอมพิวเตอร์ โดยเรียกตัวเองว่าเป็นผู้สร้างโลกใหม่ ลึกลงไปคือห้องปฏิบัติการชีวภาพ และด้านล่างเป็นถ้ำ ซึ่งในที่สุดก็นำไปสู่ห้องทดลองของเฟสเซนเดน เมื่อเห็นทีมฮีโร เฟสเซนเดนแปลงร่างตัวเองเป็นสิ่งมีชีวิตคล้ายมอร์ก แต่กลับพ่ายแพ้ ถึงตอนนี้ เอฟเฟกต์ของเซรุ่มเปลี่ยนแปลงไปถึงจุดสูงสุด และเฟสเซนเดนก็แปลงร่างเป็นสิ่งมีชีวิตสามหัว แต่เหล่าฮีโรสามารถเอาชนะเขาได้อีก
เนื่องจากความพ่ายแพ้ของเขา เฟสเซนเดนได้กำหนดให้อาคารซับซ้อนทั้งหมดต้องทำลายตัวเอง ในขณะที่ห้องทดลองเริ่มระเบิด เหล่าฮีโรต่างวิ่งหนีเพื่อชีวิตของพวกเขา แต่แฮนนาห์ล้มลงขณะวิ่ง และแจ็กหยุดวิ่งเพื่อช่วยเธอ มีเพียงมุสตาฟาและเมสเท่านั้นที่สามารถออกมาจากห้องทดลองได้ในขณะที่มันถูกทำลาย ขณะที่พวกเขากำลังเดินกลับบ้าน ในช่วงที่กำลังคิดถึงแจ็กและแฮนนาห์อยู่นั้น ปรากฏว่าทั้งสองได้นั่งรถมาจากข้างหลังโดยที่ยังมีชีวิตอยู่ เป็นอันว่าฮีโรทั้งสี่ได้กลับบ้านกันทุกคน
การตอบรับ
นิตยสารเกมมาสเตอร์ให้มุมมองเชิงบวกกับคาดิลแลคส์แอนด์ไดโนซอส์ ส่วนในประเทศญี่ปุ่น เกมแมชชีนได้จัดอันดับเกมดังกล่าวในฉบับวันที่ 1 มิถุนายน ค.ศ. 1993 ในฐานะที่เป็นหน่วยอาร์เคดตั้งตรงที่ประสบความสำเร็จมากที่สุดเป็นอันดับเจ็ดของปี และเกมแมชชีนได้จัดอันดับเกมดังกล่าวในฉบับวันที่ 15 มิถุนายน ค.ศ. 1993 ในฐานะที่เป็นชุดอาร์เคดบนโต๊ะที่ประสบความสำเร็จมากที่สุดเป็นอันดับสิบของปี ซึ่งมีผลงานดีกว่าเกมเช่นวอริเออส์ออฟเฟต ส่วนนิตยสารรีเพลย์รายงานว่าคาดิลแลคส์แอนด์ไดโนซอส์เป็นเกมอาร์เคดที่ได้รับความนิยมสูงสุดอันดับเก้าในเวลานั้น
นิตยสารเพลย์สเตชัน พอร์เทเบิล โกเพลย์ ได้วิจารณ์เกมดังกล่าวควบคู่ไปกับวิลโลว์ และเดอะ พันนิชเชอร์ โดยกล่าวถึงพวกมันว่า "เกมซีพีเอส1 ที่ดิที่สุดบางเกม ที่คุณไม่น่าจะเล่นในชุดที่รวบรวมของแคปคอม"
สามารถ ศรแดง
สามารถ ศรแดง หรือนายสามารถ กล้าเชิงรบ (ชื่อเดิม นายบุญแต่ง ทองกระโทก) ชาวจังหวัดนครราชสีมา เกิดเมื่อ พ.ศ. 2476 สถิติการชก 19 ครั้ง ชนะ 10 (น็อค 4) เสมอ 1 แพ้ 8
ประวัติ
สามารถเกิดที่จ.นครราชสีมา ต่อมาย้ายไปอยู่ที่ อำเภอกระสัง จังหวัดบุรีรัมย์ เมื่อโตขึ้นจึงหัดชกมวยไทยในชื่อ บุญแต่ง ศิษย์แขวง ตระเวนชกในแถบภาคอีสาน ต่อมาจึงเข้ามาชกมวยในกรุงเทพฯโดยมาอยู่ที่ค่ายศิษย์สิงห์ ใช้ชื่อว่า สามารถ ศิษย์สิงห์ กลายเป็นนักมวยที่มีชื่อเสียด้วยการชกแบบบุกตะลุยและมีหมัดขวาที่หนักหน่วง ภายหลังจึงย้ายมาอยู่ค่ายศรแดง ใช้ชื่อว่า สามารถ ศรแดง
หลังจากได้ครองแชมป์มวยไทยรุ่นเวลเตอร์เวทแล้ว สามารถหาคู่ชกในแบบมวยไทยไม่ได้จึงหันมาชกมวยสากล และได้ครองแชมป์มวยสากลรุ่นเวลเตอร์เวทของเวทีลุมพินี โดยชนะคะแนน กิมเอี๋ยว ศิษย์ผล และได้ชกกับนักมวยชื่อดังหลายคน เช่น เสมอกับยอร์ช บาร์น รองแชมป์โลกชาวอิตาลี ชนะคะแนน ฮาชิโร ทัตสุมิ จนชกขนะคะแนน เดล ฟลาเนแกน จึงได้เป็นรองแชมป์โลก แต่พอแพ้คะแนน เฮกเตอร์ คอนสแตนท์ จึงถูกปลดจากอันดับโลก
ต่อมา เมื่อกลับมากู้ชื่อชนะนักมวยชื่อดังอีกหลายคน เช่น ออมทรัพย์ แหลมฟ้าผ่า สมเดช ยนตรกิจ ดาวทอง สิงหพัลลภ จึงมีโอกาสชิงแชมป์ OPBF รุ่นมิดเดิลเวท ชนะคะแนน ฟูมิโอะ ไกสุ ได้ครองแชมป์ แต่พอป้องกันครั้งแรกก็เสียแชมป์คืนให้ไกสุไป
สามารถได้เข้าอับดับโลกอีกครั้งเมื่อชนชนะน็อค มิเกมาซา คาวาคามิ แต่หลังจากนั้นทชกแพ้กราวรูดจนถูกปลดออกจากรองแชมป์โลก และเสียแชมป์มวยสากลของเวทีราชดำเนินไป เมื่อชกแพ้บ่อยๆ จึงถูกตั้งข้อหาล้มมวย จนหยุดชกไปหลายปี กลับมาชกอีกครั้งเมื่อ พ.ศ. 2512 ก็แพ้น็อคนักมวยรุ่นหลังอย่างง่ายดายจึงแขวนนวมไปอย่างถาวร
สาธารณรัฐประชาธิปไตยเยอรมนีในโอลิมปิก
สาธารณรัฐประชาธิปไตยเยอรมนี (GDR) ซึ่งมักเรียกกันว่าเยอรมนีตะวันออกซึ่งเป็นฝ่ายสังคมนิยม ได้ก่อตั้งคณะกรรมการโอลิมปิกแห่งชาติสำหรับเยอรมนีตะวันออกแยกต่างหากเมื่อวันที่ 22 เมษายน ค.ศ. 1951 ที่อาคารศาลากลางโรเท็ส รัทเทาส์ (Rotes Rathaus) ในเบอร์ลินตะวันออก เป็นคณะกรรมการโอลิมปิกแห่งเยอรมนีคณะสุดท้ายจากทั้งหมดสามคณะในเวลานั้น โดยคณะกรรมการโอลิมปิกสากลไม่ให้การยอมรับคณะกรรมการชุดนี้นานกว่าทศวรรษ
ความสำเร็จของเยอรมนีตะวันออก
สาธารณรัฐประชาธิปไตยเยอรมนีได้สร้างกำแพงเบอร์ลินขึ้นในปี ค.ศ. 1961 ระหว่างสงครามเย็น ประเทศได้เปลี่ยนชื่อคณะกรรมการโอลิมปิกแห่งชาติเป็น Nationales Olympisches Komitee der DDR ในปี ค.ศ. 1965 คณะกรรมการโอลิมปิกสากลได้ยอมรับคณะกรรมการดังกล่าวแยกเป็นอิสระในปี ค.ศ. 1968 หลังจากนั้นเยอรมนีตะวันออกได้หยุดเข้าร่วมทีมรวมเยอรมนีในโอลิมปิก และส่งทีมเยอรมนีตะวันออกเป็นอิสระตั้งแต่ปี ค.ศ. 1968 ถึง 1988 ยกเว้นแต่การเป็นส่วนหนึ่งของการคว่ำบาตรไม่เข้าร่วมในโอลิมปิกฤดูร้อนปี ค.ศ. 1984 ที่นำโดยสหภาพโซเวียต
ในขณะที่เยอรมนีตะวันออกซึ่งเป็นรัฐเล็ก ๆ มีประชากรประมาณ 16 ล้านคนมีประวัติสั้น ๆ โดยเฉพาะอย่างยิ่งในกีฬาโอลิมปิก แต่ประเทศก็ประสบความสำเร็จอย่างมาก ตั้งแต่ปี ค.ศ. 1976 ถึงปี 1988 การแข่งขันกีฬาโอลิมปิกฤดูร้อน 3 ครั้ง เยอรมนีตะวันออกได้อันดับที่สองรองจากสหภาพโซเวียต และนำหน้าเยอรมนีตะวันตกที่มีพื้นที่ใหญ่กว่า มีการพัฒนาที่ดีกว่าในโอลิมปิกฤดูหนาว 5 ครั้ง โดยเยอรมนีตะวันออกได้อันดับที่สอง 4 ครั้ง และครองอันดับหนึ่งเป็นครั้งแรกในโอลิมปิกฤดูหนาวปี ค.ศ. 1984
เป็นที่เชื่อกันในวงกว้างว่าสารกระตุ้น (ส่วนใหญ่เป็นอะนาบอลิกสเตอรอยด์) ทำให้เยอรมนีตะวันออกซึ่งมีประชากรน้อยกลายเป็นผู้นำระดับโลกในทางกีฬาภายในเวลาสองทศวรรษ โดยได้รับรางวัลเหรียญทองโอลิมปิกและเหรียญทองการแข่งขันระดับโลกจำนวนมากรวมถึงการได้รับบันทึกสถิติ นักกีฬาจำนวนหนึ่งมีผลไม่ผ่านการทดสอบสารกระตุ้นและขณะที่อีกกลุ่มหนึ่งถูกสงสัยว่าใช้ยาที่ช่วยเพิ่มสมรรถภาพ อย่างไรก็ตาม ในหลายกรณีที่มีข้อสงสัย ไม่พบหลักฐานการกระทำผิด ส่งผลให้สถิติและเหรียญรางวัลส่วนใหญ่ที่นักกีฬาชาวเยอรมนีตะวันออกได้รับนั้นยังคงอยู่ นอกเหนือจากโครงการที่กล่าวกันว่าใช้สารกระตุ้นอย่างกว้างขวางแล้ว เยอรมนีตะวันออกยังลงทุนอย่างมากในด้านกีฬา โดยเฉพาะอย่างยิ่งในกีฬาโอลิมปิก ด้วยเหตุผลด้านศักดิ์ศรี การโฆษณาชวนเชื่อ และการแข่งขันกับเยอรมนีตะวันตก มีระบบองค์กรของรัฐที่ครอบคลุมการคัดเลือกและฝึกอบรมทั้งนักกีฬาที่มีแนวโน้มและผู้ฝึกสอนระดับโลก
บุคคลสำคัญในเยอรมนีตะวันออกคือ มันเฟรท เอวัลท์ (Manfred Ewald, ค.ศ. 1926–2002) ซึ่งเป็นสมาชิกของคณะกรรมการกลางพรรคเอกภาพสังคมนิยมเยอรมนี ตั้งแต่ปี ค.ศ. 1963 เขาเป็นประธานของ "Staatliches Komitee für Körperkultur und Sport" (Stako) ตั้งแต่ปี ค.ศ. 1952 ถึง 1960 ต่อมาในปี 1961 เขาได้ดำรงตำแหน่งประธานของ "Deutscher Turn- und Sportbund" (DTSB) ซึ่งควบคุมกีฬาทั้งหมดในเยอรมนีตะวันออก และในปี ค.ศ. 1973 ได้รับตำแหน่งประธานคณะกรรมการโอลิมปิกแห่งชาติ เขาได้รับการพิจารณาให้เป็นผู้ดำเนินโครงการ "Sportwunder DDR" ทำให้ต่อมาในช่วงหลังปี ค.ศ. 1990 เขาได้เขียนอัตชีวประวัติโดยใช้ชื่อเรื่องว่า Ich War der Sport เขาหลุดพ้นจากตำแหน่งในปี ค.ศ. 1988 หลังจากถูกปลดออกจากตำแหน่งใน DTSB ในปี ค.ศ. 2001 เขาถูกตัดสินว่ามีความผิดฐานการใช้สารต้องห้ามทางการกีฬา
ยอดแสนเก่ง ซีพียิมส์
ยอดแสนเก่ง ซีพียิมส์ หรือ มีชื่อจริงว่า อนันต์ แซ่อ้วย เกิดเมื่อวันที่ 30 มกราคม พ.ศ. 2528  ที่ จังหวัดชัยภูมิ สถิติการชก 18 ครั้ง ชนะ 12 (น็อค 8) แพ้ 6 (แพ้น็อค 6)
ปัจจุบัน ยอดแสนเก่งแขวนนวมแล้ว และป่วยเป็นโรคหลอดเลือดสมองตีบเมื่อ พ.ศ. 2555 อยู่ที่บ้านพักในอำเภอเทพสถิต จังหวัดชัยภูมิ มีมารดาคือนางสมบัติ ชำนาญ เป็นผู้ดูแล
ประเทศแอฟริกาใต้ในพาราลิมปิกฤดูร้อน 1964
แอฟริกาใต้เป็นหนึ่งในสิบเก้าประเทศที่แข่งขันในพาราลิมปิกฤดูร้อน 1964 ซึ่งจัดขึ้นที่กรุงโตเกียวประเทศญี่ปุ่นระหว่างวันที่ 3 - 12 พฤศจิกายน 1964 ทีมนี้ได้อันดับที่ 5 ในตารางเหรียญ ประกอบด้วยทั้งหมด 19 เหรียญ 8 เหรียญทอง 8 เหรียญเงิน และ 3 เหรียญทองแดง ทีมแอฟริกาใต้ประกอบด้วยนักกีฬา 9 คน
วัดเสาธงทอง (จังหวัดนนทบุรี)
วัดเสาธงทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 6 บ้านเสาธงทอง ตำบลเกาะเกร็ด อำเภอปากเกร็ด จังหวัดนนทบุรี และยังเป็นที่ตั้งโรงเรียนประถมศึกษาแห่งแรกของอำเภอปากเกร็ดด้วย
ประวัติ
พ.ศ. 2440 พระบาทสมเด็จพระจุลจอมเกล้าเจ้าอยู่หัวเสด็จพระราชดำเนินมาประทับแรมที่วัดนี้ 1 คืน และเสด็จนมัสการพระประธานในอุโบสถ จากนั้นทอดพระเนตรการปั้นโอ่งปั้นอ่างที่โรงปั้นโอ่ง หลังจากนั้นยังกลับมาถวายผ้าพระกฐินที่วัดนี้อีกครั้ง
อาคารเสนาสนะ
เจดีย์มีลักษณะย่อมุมไม้สิบสองขนาดใหญ่ ถือเป็นเจดีย์ที่สูงที่สุดในเขตอำเภอปากเกร็ด มีเจดีย์บริวาร 2 องค์ ล้อมรอบอีก 2 ชั้น ด้านข้างโบสถ์มีเจดีย์องค์ใหญ่อีก 2 องค์ องค์หนึ่งเป็นเจดีย์ทรงระฆังกลมอีกองค์หนึ่งมีรูปแปลกมีฐานเหลี่ยม ภายในโบสถ์มีการเขียนลายทองกรวยเชิง พระประธานเป็นพระปางมารวิชัย ปูนปั้น ในวัดมีศาลสองกุมารผมจุกและศาลเจ้าแม่ตะเคียน
บีลีฟเวอส์
"บีลีฟเวอส์" (Believers; ビリーバーズ) เป็นซิงเกิลที่ 12 ของบีเอ็นเคโฟร์ตีเอต ซึ่งสมาชิกในแต่ละเพลงได้รับการเลือกจากงาน "การเลือกตั้งทั่วไปเซ็มบัตสึบีเอ็นเคโฟร์ตีเอต ประจำซิงเกิลที่ 12" โดยได้มีการประกาศเปิดตัวและทำการแสดงครั้งแรกอย่างเป็นทางการในวันที่ 28 สิงหาคม พ.ศ. 2565 ซึ่งในซิงเกิลนี้ประกอบด้วยเพลงหลักคือเพลง "บีลีฟเวอส์" และเพลงรองอีก 2 เพลงคือ "เมกนอยซ์" และ "ชอบเธอมากกว่าเมื่อวาน" โดยซิงเกิลนี้นับเป็นเพลงหลักเพลงที่ 2 ต่อจาก "ดีอะ" ที่เป็นเพลงต้นฉบับ ไม่ได้ใช้เพลงแปลจากทางต้นสังกัด
"บีลีฟเวอส์" ซึ่งเป็นเพลงหลักของซิงเกิลนี้ รุ่นพี่วงเอเคบีโฟร์ตีเอต ได้เข้ามามีส่วนร่วมในการทำเพลงดังกล่าวในฐานะโปรดิวเซอร์เพลง โดย นานะ โอกาดะ รับผิดชอบในด้านเนื้อร้องและยุยริ มูรายามะ รับผิดชอบในการออกแบบท่าเต้น
การประชาสัมพันธ์และการเผยแพร่
วันที่ 14 พฤษภาคม พ.ศ. 2565 ต้นสังกัดได้เผยแพร่คลิปวิดีโอประกาศชื่อเพลงสำหรับเพลงรองทั้งอันเดอร์เกิลส์ (เมกนอยซ์) และเน็กซต์เกิลส์ (ชอบเธอมากกว่าเมื่อวาน)
วันที่ 29 กรกฎาคม พ.ศ. 2565 ต้นสังกัดได้มีการประกาศกำหนดการปล่อยเพลงในซิงเกิลที่ 12 โดยจะเริ่มต้นตั้งแต่วันที่ 1 สิงหาคม เป็นต้นไป ด้วยเพลง "ชอบเธอมากกว่าเมื่อวาน" ของเน็กซต์เกิลส์ จากนั้นเป็นเพลง "เมกนอยซ์" ของอันเดอร์เกิลส์ และจึงปิดท้ายด้วยเพลง "บีลีฟเวอส์" ซึ่งเป็นเพลงหลักของซิงเกิลนี้ ทั้งนี้ได้มีการประกาศชื่อเพลงหลักในวันที่ 19 เดือนและปีเดียวกัน
มิวสิกวิดีโอ
มิวสิกวิดีโอเพลง "บีลีฟเวอส์" ได้ไปถ่ายทำที่คิตะกีวชู จังหวัดฟูกูโอกะ ประเทศญี่ปุ่น โดยถ่ายทำในสถานที่สำคัญต่าง ๆ เช่น ย่านโมจิโกะ, ภูเขาซารากูระ, ศาลาว่าการคิตะกีวชู เป็นต้น
สมาชิก
หมายเหตุ: รายชื่อดังต่อไปนี้คือสมาชิกที่ร่วมแสดงในแต่ละเพลง สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ (สถานะทีม ณ วันวางจำหน่ายซิงเกิล)
สนธิสัญญาเขตปลอดอาวุธนิวเคลียร์เอเชียตะวันออกเฉียงใต้
สนธิสัญญาเขตปลอดอาวุธนิวเคลียร์เอเชียตะวันออกเฉียงใต้ (Southeast Asian Nuclear-Weapon-Free Zone Treaty - SEANWFZ) หรือ '''สนธิสัญญากรุงเทพฯ พ.ศ. 2538''' เป็นสนธิสัญญาระงับอาวุธนิวเคลียร์ระหว่าง 10 รัฐสมาชิกสมาคมประชาชาติแห่งเอเชียตะวันออกเฉียงใต้ ได้แก่ บรูไน กัมพูชา อินโดนีเซีย มาเลเซีย พม่า สิงคโปร์ ไทย  ลาว ฟิลิปปินส์ และเวียดนาม สนธิสัญญาดังกล่าวเปิดให้ลงนามที่การประชุมสนธิสัญญาในกรุงเทพมหานคร เมื่อวันที่ 15 ธันวาคม พ.ศ. 2538 และมีผลใช้บังคับเมื่อวันที่ 28 มีนาคม พ.ศ. 2540 และกำหนดให้ประเทศภาคีห้ามพัฒนา ผลิตหรือได้มาซึ่ง ครอบครองหรือควบคุมเหนืออาวุธนิวเคลียร์
เขตปลอดอาวุธนิวเคลียร์ดังกล่าว หมายถึงดินแดนของรัฐภาคี ตลอดจนไหล่ทวีปและเขตเศรษฐกิจจำเพาะของรัฐภาคี "ดินแดน" หมายถึงดินแดนทางบก แหล่งน้ำภายใน ทะเลอาณาเขต น่านน้ำหมู่เกาะ ก้นทะเล ตลอดจนใต้ดินดังกล่าวและน่านฟ้าเหนือดินแดนด้วย
สนธิสัญญาฯ ยังมีพิธีสาร ซึ่งมีใจความว่า รัฐอาวุธนิวเคลียร์ห้ารัฐซึ่งรับรองโดยสนธิสัญญาไม่แพร่ขยายอาวุธนิวเคลียร์ กล่าวคือ จีน สหรัฐอเมริกา ฝรั่งเศส รัสเซียและสหราชอาณาจักร (ห้าสมาชิกถาวรของคณะมนตรีความมั่นคงแห่งสหประชาชาติ) การรับรองสนธิสัญญา และไม่มีส่วนละเมิดสนธิสัญญาโดยรัฐภาคี ไม่มีรัฐอาวุธนิวเคลียร์ใดลงนามในพิธีสารนี้
เบื้องหลัง
รากฐานในการจัดทำสนธิสัญญาเขตปลอดอาวุธนิวเคลียร์เอเชียตะวันออกเฉียงใต้ (SEANWFZ) เริ่มขึ้นตั้งแต่ 27 พฤศจิกายน พ.ศ. 2514 เมื่อห้ารัฐผู้ก่อตั้งสมาคมประชาชาติแห่งเอเชียตะวันออกเฉียงใต้ อันประกอบด้วย อินโดนีเซีย มาเลเซีย ฟิลิปปินส์ สิงคโปร์ และไทย ประชุมกันที่กัวลาลัมเปอร์ ประเทศมาเลเซีย และลงนามแถลงการณ์ว่าด้วยเขตสันติภาพ เสรีภาพและความเป็นกลาง (ZOPFAN) ของอาเซียน เป้าหมายหนึ่งของอาเซียนยังเป็นการจัดทำ SEANWFZ
อย่างไรก็ดี จากบรรยากาศทางการเมืองในเวลานั้น รวมทั้งการแข่งขันระหว่างสมาชิกและความขัดแย้งในภูมิภาค และสงครามเย็น เป็นผลให้มีความเป็นไปได้น้อยที่จะจัดทำ SEANWFZ และข้อเสนอจัดตั้งพื้นที่ปลอดนิวเคลียร์อย่างเป็นทางการได้ล่าช้ามากระทั่งคริสต์ทศวรรษ 1990 หลังสงครามเย็นสิ้นสุดไปและความขัดแย้งได้รับการตกลงกันแล้ว รัฐสมาชิกได้เริ่มความพยายามจัดตั้งเขตปลอดนิวเคลียร์อีกครั้ง หลังการเจรจาและการทำสนธิสัญญาให้แล้วเสร็จโดยคณะทำงานอาเซียน สนธิสัญญา SEANWFZ ได้ลงนามโดยหัวหน้ารัฐบาลของ 10 รัฐสมาชิกอาเซียนเมื่อวันที่ 15 ธันวาคม พ.ศ. 2538 สนธิสัญญามีผลใช้บังคับเมื่อวันที่ 28 มีนาคม พ.ศ. 2540 หลังทุกประเทศให้สัตยาบัน ยกเว้นประเทศฟิลิปปินส์ ก่อนจะมามีผลใช้บังคับอย่างสมบูรณ์เมื่อวันที่ 21 มิถุนายน พ.ศ. 2544 หลังฟิลิปปินส์ให้สัตยาบัน ซึ่งมีผลห้ามอาวุธนิวเคลียร์ทั้งหมดในภูมิภาค
จอห์น สโนว์
จอห์น สโนว์ (John Snow, 15 มีนาคม ค.ศ. 1813 – 16 มิถุนายน ค.ศ. 1858 ) คืออายุรแพทย์ชาวอังกฤษและผู้นำในการพัฒนาด้านวิสัญญีวิทยาและสุขศาสตร์ทางการแพทย์ เขาได้รับการยกย่องให้เป็นหนึ่งในผู้บุกเบิกทางวิทยาการระบาดสมัยใหม่ซึ่งเป็นผลจากงานของเขาส่วนหนึ่งเกี่ยวกับการระบุแหล่งกำเนิดของการแพร่ระบาดของอหิวาตกโรคในเขตโซโฮ ลอนดอนใน ค.ศ. 1854 นักวิจัยจากมหาวิทยาลัยออกซฟอร์ดระบุถึงการค้นพบของสโนว์ว่าเป็นแรงบันดาลใจให้กับการยอมรับด้านวิสัญญีวิทยาตลอดจนการเปลี่ยนแปลงรากฐานของระบบน้ำกับการบำบัดน้ำเสียในลอนดอนและการเปลี่ยนแปลงที่คล้ายกันในเมืองอื่น ๆ รวมถึงการปรับปรุงอย่างมีนัยสำคัญทางสาธารณสุขพื้นฐานทั่วโลก
มีตีเตย์
มีตีเตย์ (mititei, ) หรือ มิช (mici; ; ทั้งสองคำแปลว่า "อันเล็ก ๆ") เป็นอาหารโรมาเนีย ประกอบด้วยเนื้อบดปั้นเป็นก้อนทรงกระบอก ทำมาจากส่วนผสมระหว่างเนื้อวัวและเนื้อแกะกับเครื่องเทศ เช่น กระเทียม, พริกไทยดำ, ไทม์, ผักชี, เทียนสัตตบุษย์, เซเวอรี และบางครั้งก็ใส่ปาปริกา นอกจากนี้ยังใส่น้ำโซเดียมไบคาร์บอเนตหรือน้ำสต๊อกลงไปด้วย มีตีเตย์นี้คล้ายคลึงกันกับเชวาปี ซึ่งพบได้ในแถบบอลข่านและตะวันออกกลาง นิยมเสิร์ฟมีตีเตย์กับเฟรนช์ฟรายส์, มัสตาร์ด และผักดองที่เรียกว่า มูเรอตูร์
มีเรื่องเล่ากันว่ามีตีเตย์ได้รับการคิดค้นขึ้นในปลายศตวรรษที่ 14 โดยมีรากมาจากจักรวรรดิออตโตมัน โดยส่วนผสมบางอย่างได้เลือนหายไปตามกาลเวลา (เช่น เทียนตากบ, ออลสไปซ์) และยังเริ่มมีการนำเนื้อหมูมาใช้ทำด้วย ส่วนโซเดียมไบคาร์บอเนตหรือผงฟูนั้นเพิ่งมาเป็นที่นิยมมากในสูตรอาหารสมัยใหม่ เพื่อเพิ่มรสชาติและผิวสัมผัสของมีตีเตย์
มีตีเตย์เป็นอาหารที่นิยมไปทั่วทั้งโรมาเนีย มีการประมาณไว้ว่าในโรมาเนียบริโภคมีตีเตย์มากถึง 440 ล้านชิ้นต่อปี และเป็นอาหารที่กินกันทั่วไปทั้งในครัวเรือน ภัตตาคาร และผับบาร์ ในการเฉลิมฉลอง วันแรงงานสากล (1 พฤษภาคม) ของทุกปี ชาวโรมาเนียนิยมออกไปปิกนิกและปิ้งบาร์บีคิวกัน มิชมีความสัมพันธ์เกี่ยวข้องเป็นพิเศษกับการปิ้งย่างเฉลิมฉลองในโอกาสนี้เป็นพิเศษ ในวันแรงงานสากลเมื่อปี 2019 มีรายงานว่ามีการบริโภคมิชไปถึง 30 ล้านชิ้นในวันนั้นวันเดียว
กระดาษทราย
กระดาษทราย (Sandpaper) คือกระดาษรูปแบบหนึ่งซึ่งมีสารขัดถูติดหรือเคลือบอยู่บนหน้าของกระดาษ ใช้สำหรับขัดพื้นผิวของวัสดุอื่นเพื่อให้วัสดุนั้นเรียบ หรือขัดให้ชั้นพื้นผิวเก่าหลุดออก หรือบางครั้งอาจทำให้พื้นผิวขรุขระมากขึ้นเพื่อเตรียมการติดด้วยกาว เป็นต้น
ประวัติ
กระดาษทรายเริ่มมีใช้ครั้งแรกในประเทศจีนตั้งแต่คริสต์ศตวรรษที่ 13 กระดาษทรายในยุคนั้นทำจากเปลือกหอยบดละเอียด เมล็ดพืช และทราย ติดไว้บนหนังสัตว์ด้วยยางธรรมชาติ บางครั้งมีการใช้ผิวของปลาฉลามแทนกระดาษทราย เดิมกระดาษทรายรู้จักกันในชื่อ กระดาษแก้ว เนื่องจากใช้กากของแก้วเป็นส่วนประกอบ (มิใช่กระดาษแก้วในปัจจุบัน)
เกล็ดหยาบบนฟอสซิลของปลาซีลาแคนท์ (Coelacanth) ซึ่งเป็นปลาดึกดำบรรพ์ที่เกือบจะสูญพันธุ์ เคยถูกใช้เป็นกระดาษทรายโดยชนพื้นเมืองในประเทศคอโมโรส
กระดาษทรายถูกผลิตขึ้นด้วยเครื่องจักรเป็นครั้งแรกโดยบริษัทของจอห์น โอคีย์ (John Oakey) ในลอนดอนเมื่อ พ.ศ. 2376 (ค.ศ. 1833) ซึ่งได้พัฒนาเทคนิคและกระบวนการยึดติดของสารขัดถูสำหรับการผลิตในปริมาณมาก ส่วนกระบวนการผลิตกระดาษทรายด้วยเครื่องจักรได้รับการจดสิทธิบัตรในสหรัฐอเมริกาเมื่อ 14 มิถุนายน พ.ศ. 2377 (ค.ศ. 1834) โดยไอแซก ฟิสเชอร์ จูเนียร์ (Isaac Fischer Jr.) จากเมืองสปริงฟิลด์ รัฐเวอร์มอนต์
ในปี พ.ศ. 2459 (ค.ศ. 1916) สามเอ็ม (3M) ได้คิดค้นกระดาษทรายกันน้ำภายใต้ยี่ห้อ Wetordry™ และการใช้งานครั้งแรกนั้นเพื่อตกแต่งการทาสี
เดดบายซันไรส์
เดดบายซันไรส์ ( หรือรู้จักกันในชื่อ Snow White Tan) เป็นวงดนตรีร็อกชาวอเมริกันที่ก่อตั้งขึ้นในปี พ.ศ. 2548 เดิมสมาชิกในวงประกอบด้วย นักร้องนำของวงลิงคินพาร์ก เชสเตอร์ เบนนิงตัน, อาเมียร์ เดแรก, ไรอัน ชัก, แบรนดอน เบลสกี, อีเลียส แอนดรา และ แอนโทนี "ฟู" แวลคิก จากวงจูเลียน-เค และวงออร์จี สตูดิโออัลบั้มเปิดตัวของเดดบายซันไรส์ เอาต์ออฟแอชเชส ออกจำหน่ายทั่วโลกในวันที่ 13 ตุลาคม พ.ศ. 2552 และอยู่ในช่วงหยุดชะงักในปี พ.ศ. 2554 ต่อมาแอนดราถูกแทนที่โดยแฟรงก์ ซุมโม จากวงสตรีตดรัมคอปส์ เป็นมือกลองคนใหม่ของวง หลังจากที่เขาประกาศออกจากวงในเดือนธันวาคม พ.ศ. 2554 ในงานคอนเสิร์ตของวงเลิฟแอนด์เดท
สตูดิโอภาพยนตร์สารคดีกลางรัสเซีย
สตูดิโอภาพยนตร์สารคดีกลางรัสเซีย (Российская центральная киновидеостудия хроникально-документальных и учебных фильмов (РЦСДФ)) หรือชื่อในยุคของสหภาพโซเวียตคือ สตูดิโอภาพยนตร์สารคดีกลาง (Центральная студия документальных фильмов (ЦСДФ)) เป็นสตูดิโอภาพยนตร์สารคดีของสหภาพโซเวียต และรัสเซีย เป็นสตูดิโอถ่ายทำสารคดี และ ภาพยนตร์ข่าวที่ใหญ่ที่สุดของสหภาพโซเวียต มีที่ตั้งหลักที่กรุงมอสโก
ภาพยนตร์ข่าวหลักของสตูดิโอ
ในยุคของสหภาพโซเวียต สตูดิโอภาพยนตร์สารคดีกลาง ผลิดภาพยนตร์ข่าว ดังต่อไปนี้:
เจ้าหญิงบาทิลดิสแห่งอันฮัลท์-เด็สเซา
เจ้าหญิงบาทิลดิชแห่งอันฮัลท์-เดสซู (Princess Bathildis of Anhalt-Dessau) ประสูติเมื่อวันที่ 29 ธันวาคม 2380 เป็นพระธิดาใน เจ้าชายเฟรเดอริก ออกุสตุสแห่งอันฮัลท์-เดสซู และ เจ้าหญิงมารี หลุยส์ ชาลอตต์แห่งเฮสส์-คาสเซิล และเป็นพระขนิษฐาใน  แกรนด์ดัชเชสอเดลเฮด-มารีแห่งลักเซมเบิร์ก  เป็นพระมาตุลาแท้ๆใน แกรนด์ดยุกวิลเลมที่ 4 แห่งลักเซมเบิร์ก
เสกสมรส
เจ้าหญิงบาทิลดิชแห่งอันฮัลท์-เดสซู ทรงเสกสมรสกับ เจ้าชายวิลเลียมแห่งชัมเบิร์ก-ลิพเพอ เมื่อวันที่ 30 พฤษภาคม พ.ศ. 2405 รับพระราชทานพระอิสริยยศที่ เจ้าหญิงแห่งชัมเบิร์ก-ลิพเพอ พระชายา โดยมีพระบุตรดังนี้
พระองค์สิ้นพระชนม์เมื่อวันที่ 10 กุมภาพันธ์ 2445 สิริพระชันษา 64 ชันษา
ยูโกะ ทากาฮาชิ
ยูโกะ ทากาฮาชิ (高橋侑子; ; 27 สิงหาคม ค.ศ. 1991 – ) เป็นนักไตรกีฬาชาวญี่ปุ่น ซึ่งใน ค.ศ. 2018 เธอได้รับรางวัลเหรียญทองจากการแข่งไตรกีฬาหญิงในเอเชียนเกมส์ 2018 ที่จาการ์ตา ประเทศอินโดนีเซีย
นอกจากนี้ เธอยังได้รับรางวัลเหรียญทองในการแข่งรายการผลัดผสม
กระทั่งใน ค.ศ. 2021 เธอได้เข้าร่วมการแข่งรายการหญิงในโอลิมปิกฤดูร้อน 2020 ที่โตเกียว ประเทศญี่ปุ่น รวมถึงเธอยังได้แข่งในรายการผลัดผสมเช่นกัน
วัดสุวรรณคีรี (จังหวัดสงขลา)
วัดสุวรรณคีรี เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเนินริมทะเลสาบสงขลา ในตำบลหัวเขา อำเภอสิงหนคร จังหวัดสงขลา
ประวัติ
วัดสุวรณคีรี หรือ วัดหัวเขา ไม่ปรากฏว่าใครเป็นผู้สร้าง ซึ่งชาวบ้านจะเรียกว่า วัดออก ชื่อนี้เพราะอยู่ทางทิศตะวันออกของวัดบ่อทรัพย์) สร้างประมาณ พ.ศ. 2379 ในอดีตกาลเคยเป็นวัดร้างมาก่อน ต่อมาได้รับการบูรณะให้เป็นวัดสำคัญประจำเมืองสงขลาฝั่งแหลมสน โดยท่านพระยาสุวรรณคีรีสมบัติ (บุญหุ้ย) ผู้สำเร็จราชการเมืองสงขลา (พ.ศ. 2328–2354) บูรณะขึ้นเป็นวัดหลวง เป็นสถานที่ที่ถือน้ำสาบานหรือน้ำพิพัฒน์สัตยาของเหล่าข้าราชการบเมืองสงขลา วัดได้รับพระราชทานวิสุงคามสีมาเมื่อ พ.ศ. 2320
เมื่อครั้งสมเด็จพระมหาสมณเจ้า กรมพระยาวชิรญาณวโรรส เสด็จตรวจการณ์คณะสงฆ์ พ.ศ. 2455 ได้กล่าวถึงวัดสุวรรณคีรีไว้ว่า "...วัดสุวรรณคีรี ตั้งอยู่บนเนินเขา มีลานขึ้นไปเป็นชั้นๆกว้างขวาง มีต้นไม้ใหญ่ร่มรื่น ของก่อสร้างก็เป็นชิ้นเป็นอัน อุโบสถใหญ่และกุฏีก่ออิฐถือปูน หลังคามุงกระเบื้องทั้งนั้น เสียแต่ปล่อยให้ชำรุดทรุดโทรมและปล่อยให้รกเรี้ยว มีพระ 6 รูป ไม่พอจะรักษา ได้ทราบว่าเป็นอย่างนี้ เพราะชาวบ้านไม่นับถือพระครูญาณโมลี รังเกียจในความประพฤติของพระครู ไม่มีใครไปทำบุญและช่วยธุระ บางบ้านถึงไม่ใส่บาตรฯ..."
อาคารเสนาสนะ
วัดสุวรรณคีรีมีการทำกำแพงกันดินด้วยหินภูเขา 3 ระดับ มีทางเดินและบันไดเชื่อมต่อกันระหว่างวัดปูด้วยกระเบื้องหน้าวัวโบราณ ลวดลายบนกระเบื้องสวยงาม
อุโบสถขนาดกว้างประมาณ 8.25 เมตร ยาว 15.90 เมตร มีภาพจิตรกรรมฝาผนังถูกน้ำฝนลบเลือนเกือบหมดแล้ว ภายในประดิษฐานพระพุทธรูปปางมารวิชัย เจดีย์ก่ออิฐฉาบปูนตกแต่งด้วยปูนปั้นศิลปะอิทธิพลตะวันตก เจดีย์จีนทำด้วยหินแกรนิต หอระฆัง ซุ้มเสมาประดับด้วยปูนปั้นละเอียดงดงาม เจดีย์หน้าวัดสุวรรณคีรี ชาวบ้านล่ำลือกันว่าหินที่ล้อมรอบเจดีย์องค์นี้งอกขึ้นมาเอง ต่อมาชาวบ้านได้ช่วยกันบูรณะใหม่มีการทาสีให้ดูสวยงาม รอบ ๆ ฐานพระเจดีย์ทั้ง 4 ทิศ มีรูปพระสาวกปูนปั้นนูนต่ำประนมมืออยู่ภายในวงกลม
แอลคาลอยด์
แอลคาลอยด์ (alkaloid) เป็นสารอินทรีย์กลุ่มที่มีธาตุไนโตรเจนอยู่ภายในโมเลกุล ในรูปของเอมีน (amine) เอมีนออกไซด์ (amine oxide) หรืออาจพบอยู่ในรูปของเอไมด์ (amide) และอีไมด์ (imide) ไนโตรเจนในแอลคาลอยด์ได้มาจากกรดอะมิโน โดยทั่วไปแอลคาลอยด์จะมีคุณสมบัติเป็นเบส แต่จะมากหรือน้อยขึ้นกับจำนวนของไนโตรเจน บางชนิดเป็นกลาง หรือเป็นกรดอ่อน มักมีฤทธิ์ทางยา ในธรรมชาติจะพบแอลคาลอยด์มากในพืชชั้นสูง ตามส่วนต่าง ๆ ของพืชเช่น ใบ ดอก ผล เมล็ด รากและเปลือก พบน้อยในพืชชั้นต่ำ สัตว์ และจุลินทรีย์
แบ่งแอลคาลอยด์ตามโครงสร้างทางเคมี ได้เป็น หน้าที่ของแอลคาลอยด์ในพืชยังไม่เป็นที่ทราบแน่ชัด สันนิษฐานว่าอาจเป็นแหล่ง สะสมไนโตรเจนเพื่อสร้างโปรตีน ควบคุมการเจริญเติบโต หรือการงอกของเมล็ดพืชบางชนิด ช่วยป้องกันพืชจากแมลง หรืออาจเป็นสารที่ได้จากการทำลายพิษที่เกิดขึ้นในกระบวนการเมทาบอลิซึมของพืช แอลคาลอยด์ส่วนใหญ่มักมีรสขมและมีพิษ อย่างไรก็ตามมีพืชมากกว่า 80% ที่ไม่สร้างและไม่สะสมแอลคาลอยด์ ซึ่งเป็นไปได้ว่าสารแอลคาลอยด์เป็นสารที่ไม่จำเป็นต่อการดำรงชีวิตของพืชทุกชนิด
เครื่องราชอิสริยาภรณ์จุลจอมเกล้า
เครื่องราชอิสริยาภรณ์จุลจอมเกล้า (The Most Illustrious Order of Chula Chom Klao) สถาปนาขึ้นโดยพระบาทสมเด็จพระจุลจอมเกล้าเจ้าอยู่หัว เมื่อ พ.ศ. 2416 ด้วยทรงเห็นว่าพระมหากษัตริย์ในราชวงศ์จักรีทรงอยู่ในราชสมบัติยั่งยืนนานมาเป็นเวลา 90 ปี ก็ด้วยความจงรักภักดีและการปฏิบัติราชการของพระบรมวงศานุวงศ์และบรรดาขุนนางข้าราชการทั้งปวง ทั้งมีพระราชประสงค์จะทรงชุบเลี้ยงบรรดาทายาทของบุคคลเหล่านี้ ให้มีความเจริญรุ่งเรืองในราชการสืบเนื่องต่อไป จึงทรงพระกรุณาโปรดเกล้าฯ ให้ทายาทของผู้ได้รับพระราชทานสามารถรับพระราชทานตราสืบตระกูลของบิดาได้ โดยพระราชทานนามพระองค์ "จุลจอมเกล้า" เป็นนามของเครื่องราชอิสริยาภรณ์ตระกูลนี้ พร้อมทรงคิดคำขวัญจารึกบนดวงตราว่า "เราจะบำรุงตระกูลวงศ์ให้เจริญ"